Danske arbejdsløse kommer i arbejde i rekordtempo i sammenligning med andre europæiske lande. Mere end hver tredje – 38 procent, der var arbejdsløse i første kvartal af 2017, var i arbejde i løbet af april, maj eller juni, viser tal fra Eurostat.

I lande som Sverige og Finland kommer 30 procent af de ledige lige så hurtigt i job. I en række syd- og østeuropæiske lande er det under 20 procent af arbejdsløse, som kommer i job i løbet af tre måneder.

»Det har stor betydning for den enkelte at skifte status fra arbejdsløs til at være i arbejde«, siger cheføkonom Frederik I. Pedersen fra fagforbundet 3F.